TATA PANGIBADAH MINGGU 7 AGUSTUS 2022 JAM 09.00 GESANG PRAYOGI TINALESAN IMAN PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Iman utawi kapitadosan dhumateng Gusti Allah punika satunggaling kabetahan ingkang baken kanggé manungsa supados saged gesang kanthi saé lan leres wonten ngarsanipun Allah. Iman utawi raos pitados dhumateng Gusti Allah panci saget nuwuhaken daya kekiyatan ingkang ngédap-édapi tumraping tiyang pitados. Pramila sampun ngantos kendho anggèn kita pitados dhumateng Gusti Allah ing salebeting kita nglampahi gesang menika. Pasamuwan ngidungaken KPJ 27. SAKÈHING TITAH ING BUMI Sakèhing titah ing bumi padha giranga memuji, Haléluya, haléluya! Surya prakosa sumunar, candra, kartika kababar. Puji Gusti saben wanci. Haléluya, haléluya, haléluya. (Pasrah tinampi Kitab Suci, laré-laré Sekolah Minggu tumuju sangajenging sanctuary) Banyu bening resik murni, tambaning ngelak ngresiki. Haléluya, haléluya! Geni anget gawé girang panggah tur awèh pepadhang Puji Gusti saben wanci. Haléluya, haléluya, haléluya. VOTUM PF U : Pangibadah Minggu punika lumampah ing salebeting pengaken ing manah kita : : PITULUNGANKU IKU PINANGKANÉ SAKA SANG YÉHUWAH, KANG NITAHAKÉ LANGIT LAN BUMI (Mazmur 121:2). SALAM PF : Sih rahmat lan tentrem rahayu saka Gusti Allah, Rama kita, lan saka Gusti Yésus Kristus, anaa ing kowé kabèh (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer GESANG PRAYOGI TINALESAN IMAN. Waosan sepisan kapethik saking Yesaya 1:1, 10-20, ingkang dipuntanggapi kanthi waosan Mazmur 50:1-8, 22-23. Waosan kaping kalih kapethik saking Ibrani 11:1-3, 8-16. Déné waosan Injil kapethik saking Yohanes 6:24-35. (PF mandhap saking mimbar, mberkahi laré-laré Sekolah Minggu) Komisi Liturgika GKJ Kabluk Semarang -- 1
PF : "Aku ndedonga, supaya Panjenengané saka gunging kamulyané nguwataké lan nyantosakaké kowé déning Rohé ing batinmu, temahan marga saka pracayamu, Sang Kristus dedalem ana ing atimu sarta kowé padha ngoyoda lan atetalesa ana ing katresnan." (Laré sekolah minggu tumuju ruang Ibadah Anak, déné PF tumuju mimbar) Pasamuwan ngidungaken KPJ 19. PAMUJI KONJUK GUSTI Pamuji konjuk Gusti kang nitahken jagad raya, wit siyang dalah ratri tansah lubèr sih rahmatnya. Nadyan ta jagad sirna, sihnya langgeng slaminya Pamuji konjuk Gusti nggih Allah Kang Mahamirah, pra umat kang ngabekti tinuwukken klatan berkah, salir ingkang pinanggya dados margining begja. Pasamuwan Lenggah PANGAKENING DOSA SL : Para umat kagunganipun Gusti, sami pirengna dhawuhipun Gusti! PL "Sira tresnaa marang Allahira kalawan gumolonging atinira, lan kalawan gumolonging nyawanira, sarta kalawan gumolonging budinira apadéné kalawan sakabèhing kakuwatanira. Dene pepakon kang kapindho yaiku: Sira tresnaa marang ing sapepadhanira kaya marang awakira dhewe. Ora ana pepakon liyane kang ngungkuli pepakon loro iku." (Markus 12: 30-31) : Iman saged santosa menawi kita tansah rumaket dhumateng Gusti Allah lan nindakaken karsanipun ing sauruting lampah gesang kita, awujud tumindak tresna tinresnan. Ananging kedah kita akeni bilih kathah tantangan saha panggodhaning jagad ingkang asring damel ringkihing kapitadosan kita, malah ugi damel kita mboten saget mujudaken timbalan gesang tresna-tinresnan. U : WONTEN ING NGARSANIPUN GUSTI LAN SESAMI, KAWULA NGAKENI DOSA TUWIN PANERAK SAHA KARINGKIHAN KAWULA. GUSTI MUGI NGAPUNTENI KALEPATAN KAWULA. S : AMIN. Pasamuwan ngidungaken KPJ 49. GUSTI KANG MAHAWILASA Gusti Kang Mahawilasa, mugi paring aksama. Kula getun dé klepatan, nglawan dhateng Pangéran; nglirwakken dhawuh Paduka, manut hardaning driya. Temah tan ngraosken tentrem wah malih gesang langgeng. Gusti Ingkang Mahatresna, mugi ngruwat kawula; temah kula dados suci miwah nunggil lan Gusti Manah kang peteng wit dosa énggal pulih lejara. Pangajeng-ajeng binuka, ngener mrih Allah Rama Komisi Liturgika GKJ Kabluk Semarang -- 2
PAWARTOS SIH RAHMAT PF : Katresnanipun Gusti paring pangapunten ingkang nyagedaken kita makarya lelados, kados paseksinipun Yésaya 1:18 makaten, "Ayo, kita padha prakaran! -- mangkono pangandikané Sang Yéhuwah -- Sanadyan dosanira abang kaya gluga, bakal dadi putih kaya salju; sanadyan rupané abang kaya jarit sumba bakal padha dadi putih kaya wulu wedhus gèmbèl" Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Pasamuwan ngidungaken KPJ 89. PUJI KONJUK ALLAH Puji konjuk Allah Kang Mahamirah; ing rinten dalah ratri tansah ngganjar berkah; tyang mursid dalah mursal tan badhé ketriwal Puji lan panuwun mring Hyang Maagung; ngganjar berkah mirunggan mring tyang kang pracaya; yéku kawilujengan lan tentrem-raharja Puji sarta sokur mring Kang Maluhur; dé ngganjar berkah adi mring tyang kang ngabekti winuwuhan sih-rahmat-pangrimat tan kendhat P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉSAYA 1:1, 10-20 Wahyu kang tiningalan déning Nabi Yésaya putrané Sang Amos bab Yéhuda lan Yérusalem nalika jamané Sang Prabu Uzia, Yotam, Akhas lan Sang Prabu Hizkia, para ratu ing Yéhuda. Rungokna pangandikané Sang Yéhuwah, hé para panggedhéné Sodom! Gatèkna piwulangé Allah kita, hé rakyat Gomora! "Kanggo apa kurbanira kang akèh iku?" mangkono pangandikané Sang Yéhuwah, "Ingsun wus jelèh marang kurban obaran kang awujud wedhus gèmbèl lanang lan marang gajihé pedhèt lemon; getihé sapi lanang lan wedhus gèmbèl sarta wedhus lanang ora Sunrenani. Manawa sira padha sowan marang ing ngarsaningSun sapa kang ngudokaké sira mangkono, déné sira padha ngidak- idak platarané Padaleman SuciningSun? Sira aja padha nyaosaké manèh pisungsungira kang lamis amarga gandané gawé enegingSun. Manawa sira padha mahargya tanggal sapisan lan sabat utawa nganakaké kumpulan-kumpulan, Ingsun ora tahan mirsani, awit pahargyanira iku kebak piala. Pahargyan- pahargyanira sasi anyar lan kumpulan-kumpulanira kang ajeg iku Ingsun sengit iku dadi momotan tumrap Ingsun, Ingsun wus sayah mirsani; kabèh anggoningSun ngrembat. Manawa sira padha ngegaraké tanganira prelu Komisi Liturgika GKJ Kabluk Semarang -- 3
ndedonga, Ingsun bakal nasabi paningalingSun, malah sanadyan sira ndedonga mawali-wali Ingsun ora bakal midhangetaké awit tanganira kebak getih. Padha wisuha, resikana awakira, edohna panggawénira kang ala saka ing ngarsané paningalingSun. Marènana anggonira gawé piala, padha sinaua gawé becik ngudia marang kaadilan, ngendhalènana wong kang ambek siya; mbélanana haké para bocah lola, ngembanana prakarané para randha! Ayo, kita padha prakaran! - mangkono pangandikané Sang Yéhuwah - Sanadyan dosanira abang kaya gluga, bakal dadi putih kaya salju; sanadyan rupané abang kaya jarit sumba bakal padha dadi putih kaya wulu wedhus gèmbèl. Manawa sira padha lan gelem ngrungokaké, sira bakal padha mangan mbangun miturut wuluwetuning nagara iku kang becik. Nanging manawa sira padha nglawan lan mbaléla sira bakal padha kamangsa ing pedhang." Sanyata iki pangandikane Sang Yéhuwah. Mekaten pangandikanipun Gusti! U : PUJI SOKUR KONJUK GUSTI! Tanggapan SL : Tanggapan kawaosaken saking MASMUR 50 :1-8, 22-23. Masmur anggitané Asaf. Kang Mahakawasa, yaiku Pangéran Yéhuwah, ngandika sarta nimbali marang bumi, U : SAKA PRENAH PLETHÈKING SURYA TUTUG PRENAHÉ SURUPÉ. SL : Saka ing Sion, sampurnaning kaéndahan, U : GUSTI ALLAH MIYOS NGAGEM KAMULYAN. SL : Allah kita bakal rawuh lan ora kèndel baé, U : ING NGARSANÉ ANA GENI KANG MEMANGSA, INGAYAP ING PRAHARA KANG NGGEGIRISI. SL : Panjenengané nguwuh marang langit ing dhuwur, U : LAN MARANG BUMI PRELU NGADILI MARANG UMATÉ: SL : "Para kekasihingSun padha kumpulna ana ing ngarsaningSun, U : KANG PADHA GAWÉ PRAJANJIAN KALAWAN INGSUN MAWA SAOS KURBAN SEMBELÈHAN!" SL : Nuli langit mratélakaké kaadilané, U : AMARGA GUSTI ALLAH PIYAMBAK IKU KANG JUMENENG HAKIM. SL : "Hé umatingSun, padha ngrungokna, Ingsun karsa ngandika, U : HÉ ISRAÈL, INGSUN NDHAWUHAKÉ PASEKSÈN MARANG SIRA, INGSUN IKI ALLAH, ALLAHIRA! SL : Ingsun ora melèhaké sira marga saka kurbanira, U : AMARGA KURBANIRA OBARAN RAK TANSAH ANA ING NGARSANINGSUN? SL : Hé sira kang padha nyingkur marang Gusti Allah, padha gatèkna; U : SUPAYA AJA NGANTI SUNSEMPAL-SEMPAL, LAN ORA ANA KANG NGLUWARI. SL : Sapa kang ngaturaké pamuji minangka kurban, iku ngluhuraké Ingsun; Komisi Liturgika GKJ Kabluk Semarang -- 4
U : SAPA KANG JUJUR LAKUNÉ, KARAHAYON PEPARINGÉ GUSTI ALLAH BAKAL SUNTEDAHAKÉ." Waosan Kaping Kalih L3 : Waosan kaping kalih kapethik saking IBRANI 11:1-3, 8-16 Pracaya iku dhasaring samubarang kang kita arep-arep sarta cihnaning samubarang kang ora katon. Awit iya marga saka pracaya iku para leluhur kita wus kaparingan paseksèn. Marga saka pracaya kita sumurup, manawa alam jembar iki wus katitahaké déning sabdané Gusti Allah, temahan samubarang kang kita deleng iku wus tumitah saka kang ora bisa kita deleng. Marga saka pracaya Rama Abraham mbangun-turut, nalika katimbalan supaya bidhal menyang ing panggonan kang bakal ditampèni dadi pusakané, banjur bidhal mangka ora mirsa ing ngendi papan kang bakal kajujug. Marga saka pracaya iku panjenengané manggèn ing tanah kang kaprasetyakaké kaya-kaya ana ing tanah ngamanca sarta ana ing kono panjenengané dedalem ana ing tarub karo Iskak lan Yakub, kang padha ndhèrèk dadi ahli warisé tunggal prasetya iku. Jalaran panjenengané ngantos-antos kutha kang atetales, kang karancang sarta kayasa déning Gusti Allah. Marga saka pracaya, dalah Ibu Sara kaparingan kakiyatan nedhakake putra-wayah, sanadyan wus lungsé ing yuswa; amarga ngugemi manawa kang maringi prasetya iku setya. Iya iku jalarané, déné saka wong siji, tur prasasat wong kang wus mati, sumebar tedhak turuné, kaya lintang ing langit sarta kaya wedhi ing pinggir sagara kang tanpa wilangan cacahé. Iku mau kabèh sedané sajroning pracaya, durung nganti nampani apa kang kaprasetyakaké, mung mirsani saka kadohan lan ngawé-awé saka kadohan, sarta padha ngaken manawa dadi wong manca sarta wong neneka ana ing bumi iki. Jalaran wong kang ngucap mangkono iku nélakaké, manawa padha kapéngin ngupaya tanah wutah rah. Mangka saupama padha ngèngetana ing tanah wutah rah kang wus tinilar, padha kagungan wektu kang ombèr kanggo kondur. Nanging saiki padha kapéngin marang tanah wutah rah kang luwih becik, yaiku tanah wutah rah kaswargan. Mulané Gusti Allah ora lingsem sinebut Gusti Allahé, marga Panjenengané wus nyadhiyani kutha. Mekaten pangandikanipun Gusti! U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun YOHANES 6:24-35 Bareng padha weruh yèn Gusti Yésus ora ana ing kono dalah para sakabaté, banjur iya padha nunggang prau, nusul menyang ing Kapernaum, nggolèki Gusti Yésus. Bareng wong-wong mau meruhi Panjenengané ana ing sabrangé sagara, tumuli padha munjuk: "Rabbi, kala punapa anggèn Paduka rawuh ing ngriki?" Gusti Yésus mangsuli pangandikané: "Satemen-temené pituturKu ing kowé, kowé padha nggolèki Aku iku ora awit kowé padha weruh pratandha, nanging marga wus padha mangan roti nganti wareg. Padha tumindaka ing gawé, aja Komisi Liturgika GKJ Kabluk Semarang -- 5
supaya oleh pangan kang kena ing rusak, nanging supaya oleh pangan kang bisa tahan tumeka ing urip langgeng, kang bakal diparingaké marang kowé déning Putraning Manungsa, awit iya Panjenengané iku kang wus disahaké kalawan dicap déning Sang Rama Allah." Wong-wong mau banjur padha munjuk: "Kawula kedah sami nglampahi punapa supados nindakaken padamelan ingkang kakarsakaken déning Allah?" Dhawuh wangsulané Gusti Yésus marang wong- wong mau: "Iki pagawéan kang dikarsakaké déning Gusti Allah, yaiku supaya kowé padha pracaya marang kang kautus déning Allah." Unjuké wong-wong mau: "Pratandha punapa ingkang Paduka tindakaken, supados kawula saged sami ningali sarta lajeng pitados dhateng Paduka? Paduka nglampahi pandamel punapa? Para leluhur kawula sami nedha mana wonten ing ara-ara-samun, kados ingkang sampun kaseratan: Padha diparingi roti saka ing swarga." Pangandikané Gusti Yésus: "Satemen-temené pituturKu marang kowé: Dudu Nabi Musa kang maringi roti marang kowé saka swarga iku, nanging RamaKu kang maringi roti sajati kang saka swarga marang kowé kabèh. Awitdéné roti kang saka Gusti Allah yaiku kang tumurun saka ing swarga sarta kang nguripi jagad." Unjuké wong- wong mau: "Gusti, kawula mugi Paduka paringi roti punika ing salaminipun!" Pangandikané Gusti Yésus: "Aku iki roti panguripan; sing sapa marani Aku, iku ora bakal luwé manèh, sarta sing sapa pracaya marang Aku, iku ora bakal ngelak manèh. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! KHOTBAH. GESANG PRAYOGI TINALESAN IMAN WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya gesang prayogi tinalesan iman ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Roma 12:1makaten: "Kang iku para sadulur, marga saka sih-kamirahané Gusti Allah, aku pitutur marang kowé, padha nyaosna badanmu minangka kurban kang urip lan suci, Komisi Liturgika GKJ Kabluk Semarang -- 6
sarta kang dadi keparengé Gusti Allah: yaiku pangibadahmu kang sajati." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 157. CAOSNA PISUNGSUNGMU Caosna pisungsungmu anéng pasamuwan klayan lilaning ati, klawan legawa Aturna pisungsungmu kanthi sukarena Reff. Caosna pisungsungmu dadya cihnaning bungah minangka panuwunmu, wit sih-ing Allah (bokor pisungsung kaaturaken majeng) Pisungsung kagem Gusti dadia sarana amrih kratoning Allah énggal kelampah Tentrem miwah rahayu, Gusti kang paring, Reff. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh, Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami- laminipun. Amin Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. Komisi Liturgika GKJ Kabluk Semarang -- 7
BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Pangéran Yéhuwah muga maringana berkah marang kowé, lan ngayomana kowé; Pangéran Yéhuwah muga nyunarna cahyaning wadanané marang kowé, lan maringana sihrahmat; Pangéran Yéhuwah muga karsaa nungkulaké wadanané marang kowé, lan maringana tentrem rahayu." (Wilangan 6:24-26) Pasamuwan ngidungaken KPJ 345. NADYAN KULA AMICARA Nadyan kula amicara ing saliring basa, nanging sepi raos tresna kula sèstu nglaha. Reff. Kula winulanga tresna kang sejati, murih tansah setya nulada mring Gusti, kasagedna tresna kanthi trusing ati dhateng Allah miwah sesami. Nadyan kula korban bandha, miwah jiwa raga; Nging daksiya tanpa tresna, among damel cuwa. Reff Komisi Liturgika GKJ Kabluk Semarang -- 8